Document ID: /roh_data/filtered/fineweb-2-filterrobots_roh.jsonl.gz/41276

L'Axpo ha stuì dumandar la Confederaziun per in credit d'urgenza da quatter milliardas il settember. Quai na haja betg gì da far cun in schlet management da ristgs u liquiditad da l'interpresa, chatta uss in rapport. Ils acziunaris da l'Axpo avevan dà l'incumbensa per quel.
Il management da ristgs funcziunia, chatta l'interpresa Deloitte che ha scrit il rapport. I dettia dentant pussaivladads da sa meglierar. Tgeninas che quai sajan, n'ha l'Axpo dentant betg communitgà.
Glisch verda per il cussegl administrativ
A la radunanza generala han ils acziunaris approvà tut las propostas dal cussegl administrativ. Sin basa dal rapport han els dà la décharge a la direcziun dal concern d'energia. L'Axpo tutga dal tuttafatg a chantuns da la Svizra tudestga.